Siirtotyöläisten sosiaaliturvan hallintotoimikunta: Luontoisetuuksien kessimääräiset kustannukset vuonna - 1995 ja 1996



Virallinen lehti nro C 056 , 26/02/1999 s. 0013 - 0014



Keskittymiä käsittelevän neuvoa-antavan komitean 54. kokouksessaan 24. huhtikuuta 1998 antama LAUSUNTO asiaan IV/M.1016 - Price-Waterhouse/Coopers & Lybrand - liittyvästä alustavasta päätösluonnoksesta (1999/C 56/07) (ETA:n kannalta merkityksellinen teksti) 1. Neuvoa-antava komitea on komission kanssa samaa mieltä siitä, että ilmoitettu toimenpide muodostaa EY:n sulautuma-asetuksen 3 artiklan 1 kohdan a alakohdassa tarkoitetun keskittymän. 2. Komitea on komission kanssa samaa mieltä siitä, että ilmoitetulla toimenpiteellä on EY:n sulautuma-asetuksen 1 artiklan 2 kohdan mukainen yhteisönlaajuinen ulottuvuus. 3. Komitea on komission kanssa samaa mieltä siitä, että merkityksellisiä tuotemarkkinoita määritettäessä kuuden suuren tilintarkastusyrityksen suuryrityksille tarjoamat tilintarkastus- ja kirjanpitopalvelut on erotettava muista tilintarkastus- ja kirjanpitopalveluista. 4. Komitean enemmistö on komission kanssa samaa mieltä siitä, että tilintarkastus- ja kirjanpitopalvelujen tarjoaminen tietyillä yksittäisillä aloilla, erityisesti pankki- ja vakuutusalalla, ei muodosta erillisiä tuotemarkkinoita. Vähemmistö on eri mieltä. Toinen vähemmistö pidättäytyy ottamasta kantaa. 5. Komitea on komission kanssa samaa mieltä siitä, että kuuden suuren tilintarkastusyrityksen suuryrityksille tarjoamien tilintarkastus- ja kirjanpitopalvelujen markkinat ovat maantieteelliseltä laajudeltaan kansalliset. 6. a) Komitean enemmistö on komission kanssa samaa mieltä siitä, että ehdotettu keskittymä ei luo tai vahvista millään asian kannalta merkityksellisillä markkinoilla sellaista yhden yrityksen määräävää asemaa, jonka seurauksena tehokas kilpailu estyy olennaisesti yhteismarkkinoilla tai Euroopan talousalueella. Vähemmistö on eri mieltä. b) Puolet kokouksessa läsnä olleista jäsenvaltioiden edustajista on komission kanssa samaa mieltä siitä, että ehdotettu keskittymä ei luo tai vahvista millään kansallisilla markkinoilla, joilla kuusi suurta tilintarkastusyritystä tarjoaa tilintarkastus- ja kirjanpitopalveluja suuryrityksille, sellaista yhteistä määräävää asemaa, jonka seurauksena tehokas kilpailu estyy olennaisesti yhteismarkkinoilla tai Euroopan talousalueella. Vähemmistö on eri mieltä. Toinen vähemmistö pidättäytyy ottamasta kantaa. 7. Komitea hyväksyy komission määritelmän muista asian kannalta merkityksellisistä markkinoista ja niiden maantieteellisestä ulottuvuudesta. Komitea hyväksyy myös komission päätösluonnoksessaan tekemän arvioinnin. 8. Puolet kokouksessa läsnä olleista jäsenvaltioiden edustajista on komission kanssa samaa mieltä siitä, että ehdotettu keskittymä soveltuu yhteismarkkinoille ja ETA-sopimuksen toimintaan. Vähemmistö katsoo, että se ei voi muodostaa kantaa, koska päätösluonnoksessa ei ole riittävästi tietoja kansallisista alakohtaisista markkinoista. Toinen vähemmistö pidättäytyy ottamasta kantaa. 9. Komitea kehottaa komissiota ottamaan huomioon kaikki muut keskustelun aikana esille tulleet näkökohdat. 10. Komitea suosittelee tämän lausunnon julkaisemista Euroopan yhteisöjen virallisessa lehdessä.